Document ID: /roh_data/filtered/fineweb-2-filterrobots_roh.jsonl.gz/31669

Sche la regenza sa cunvegnia cun l'Austria e l'Italia per pudair manar enavos fugitivs, dentant betg cun la Svizra, lura saja da temair ch'ils fugitivs tschertgian ina nova ruta. E quai pertutgia lura oravant tut Baden-Württemberg en il sidvest dal pajais. Quai ha ditg in deputà da la CDU a la gasetta «Stuttgarter Nachrichten».
Ina soluziun naziunala sulet per la Baviera na fa nagin senn.
L'onn passà ha la Germania fatg var 3'000 dumondas a la Svizra per surpigliar fugitivs gia registrads qua. Quai ha ditg il vice-schef da fracziun Stephan Harbarth. Damai haja in remartgabel dumber da persunas che dumonda asil en Germania, avant gia fatg ina dumonda d'asil en Svizra.
RR novitads 09:00